**Bod č.**

**Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

**02. decembra 2016**

**Návrh rozpočtu**

**Bratislavského samosprávneho kraja na roky 2017 – 2019**

Predkladateľ: Materiál obsahuje:

**RNDr. Martin Zaťovič** 1. Návrh uznesenia

podpredseda BSK 2. Dôvodovú správu

3. Návrh rozpočtu BSK na roky

2017-2019

4. Stanoviská komisií Z BSK

Zodpovedný:

**Ing. Marián Múdry**

riaditeľ odboru financií

Spracovateľ:

**Ing. Veronika Bódiová Bc. Renáta Pipašová Lucia Jankovičová Mgr. Rudolf Zaťko**

**vedúca oddelenia rozpočtu** referent rozpočtu referent rozpočtu referent rozpočtu

**Ing. Marek Vlčej Ing. Eva Zubčáková Mgr. Veronika Paráková Ing. Veronika Fialová**

referent rozpočtu referent rozpočtu referent rozpočtu referent rozpočtu

**Linda Šišoláková, Dis Ing. Andrea Filipová Mgr. Radoslav Packa Ing. Soňa Lorenzová**

referent rozpočtu referent rozpočtu referent rozpočtu referent rozpočtu

**Ing. Jana Sandtnerová Ing. Branislav Lukačovič**

referent rozpočtu referent rozpočtu

Bratislava

December 2016

N á v r h u z n e s e n i a

**UZNESENIE č. ... / 2016**

zo dňa 02.12.2016

Zastupiteľstvo Bratislavského samosprávneho kraja po prerokovaní materiálu

1. **s c h v a ľ u j e**

A.1. v súlade s § 9 ods. 1 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov rozpočet Bratislavského samosprávneho kraja na rok 2017 ako vyrovnaný nasledovne:

|  |  |
| --- | --- |
| **Ukazovateľ** | **Návrh rozpočtu na rok 2017** |
| Bežné príjmy | 130 157 471,21 |
| Bežné výdavky | 123 491 976,49 |
| Bilancia bežného rozpočtu | 6 665 494,72 |
| Kapitálové príjmy | 9 969 624,25 |
| Kapitálové výdavky | 18 517 623,51 |
| Bilancia kapitálového rozpočtu | -8 547 999,26 |
| Bilancia rozpočtu celkom | -1 882 504,54 |
| Príjmové fin. operácie | 4 600 000,00 |
| Výdavkové fin. operácie | 2 717 495,46 |
| Bilancia finančných operácií | 1 882 504,54 |
| Príjmy a príjmové fin. operácie | 144 727 095,46 |
| Výdavky a výdavkové fin. operácie | 144 727 095,46 |
| **Bilancia rozpočtu vrátane fin. operácií** | **0,00** |

|  |  |  |
| --- | --- | --- |
| **Programový rozpočet** | **Návrh rozpočtu na rok 2017** | |
|  | **Bežné výdavky** | **Kapitálové výdavky** |
| Program 1: Plánovanie, manažment a kontrola | 5 526 404,95 | 5 302 003,77 |
| Program 2: Propagácia a marketing | 600 000,00 |  |
| Program 3: Interné služby | 5 916 265,48 | 8 515 598,84 |
| Program 4: Cestovný ruch | 1 000 250,00 | 45 000,00 |
| Program 5: Bezpečnosť | 500,00 |  |
| Program 6: Komunikácie | 9 040 000,00 | 4 090 020,90 |
| Program 7: Doprava | 11 829 000,00 |  |
| Program 8: Vzdelávanie | 50 085 543,00 | 0,00 |
| Program 9: Šport | 395 000,00 | 0,00 |
| Program 10: Kultúra | 4 396 033,00 | 0,00 |
| Program 11: Sociálne zabezpečenie | 25 158 809,81 | 40 000,00 |
| Program 12: Zdravotníctvo | 930 200,00 |  |
| Program 13: Administratíva | 6 226 970,25 |  |
| Program 14: Podpora verejného života v regióne | 2 387 000,00 | 525 000,00 |
| **Celkový súčet** | **123 491 976,49** | **18 517 623,51** |

|  |  |
| --- | --- |
| **Hlavné kategórie ekonomickej klasifikácie** | **Návrh rozpočtu na rok 2017** |
|  |
| 100 - Daňové príjmy | 83 213 893,00 |
| 200 - Nedaňové príjmy | 8 886 842,20 |
| 300 - Granty a transfery | 48 026 360,26 |
| 400 - Príjmy z transakcií | 4 600 000,00 |
| **Príjmy spolu** | **144 727 095,46** |
| 600 - Bežné výdavky | 123 491 976,49 |
| 700 - Kapitálové výdavky | 18 517 623,51 |
| 800 - Splácanie istín | 2 717 495,46 |
| **Výdavky spolu** | **144 727 095,46** |

A.2. v súlade s § 9 ods.1 a ods. 3 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov, t.j. rozpočet Bratislavského samosprávneho kraja na roky 2018 a 2019 ako vyrovnaný nasledovne:

|  |  |  |
| --- | --- | --- |
| **Ukazovateľ** | **Návrh rozpočtu na rok 2018** | **Návrh rozpočtu na rok 2019** |
| Bežné príjmy | 132 136 750,84 | 138 602 593,29 |
| Bežné výdavky | 124 114 900,44 | 126 949 769,61 |
| Bilancia bežného rozpočtu | 8 021 850,40 | 11 652 823,68 |
| Kapitálové príjmy | 23 521 203,58 | 11 198 312,21 |
| Kapitálové výdavky | 29 985 558,52 | 20 283 640,43 |
| Bilancia kapitálového rozpočtu | -6 464 354,94 | -9 085 328,22 |
| Bilancia rozpočtu celkom | 1 557 495,46 | 2 567 495,46 |
| Príjmové fin. operácie | 1 090 000,00 | 80 000,00 |
| Výdavkové fin. operácie | 2 647 495,46 | 2 647 495,46 |
| Bilancia finančných operácií | -1 557 495,46 | -2 567 495,46 |
| Príjmy a prijaté fin. operácie | 156 747 954,42 | 149 880 905,50 |
| Výdavky a výdavkové fin. operácie | 156 747 954,42 | 149 880 905,50 |
| **Bilancia rozpočtu vrátane fin. operácie** | **0,00** | **0,00** |

Príjmy a výdavky rozpočtu na roky 2018 a 2019 nie sú záväzné.

A.3. dočasné viazanie kapitálových výdavkov vo výške 4 000 000,00 EUR v priebehu rozpočtového roka, nakoľko tieto výdavky sú kryté príjmami z predaja majetku BSK. Uvoľňovanie týchto výdavkov možno realizovať vo výške realizovaného predaja majetku tak, aby bolo zabezpečené, že bežný rozpočet bude vyrovnaný alebo prebytkový,

A.4. plánované investície kryté z plánovaného predaja prebytočného majetku v roku 2017 uvedené v nasledovnej tabuľke:

|  |  |  |
| --- | --- | --- |
| **Názov projektu** | **Kľúčový krok** | **Návrh dofinancovania z predaja prebytočného majetku** |
| Rekonštrukcia cesty III/1082, križ. s III/1083 – hranica BA (Slovenský Grob – Vajnory) km 1,000 – 6,400 | zosilnenie krajov vozovky, frézovanie, vyrovnanie podkladu, živičný postrek, pokládka AB | 1 000 000,00 |
| Objekt Teplická - projektové práce a realizácia zateplenia |  | 582 700,00 |
| SPŠE K. Adlera - projektové práce a realizácia zateplenia budovy |  | 424 400,00 |
| SOŠ Polygrafická - projektové práce a realizácia opravy telocvične |  | 500 000,00 |
| Gymnázium Malacky - projektové práce a realizácia zateplenia |  | 551 000,00 |
| SPŠE Zochová - projektové práce výmeny okien, dverí a vyregulovanie systému UK |  | 73 800,00 |
| Gymnázium Pezinok - projektové práce a realizácia zateplenia budovy |  | 380 200,00 |
| Gymnázium I. Horvátha - rekonštrukcia elektroinštalácie |  | 510 200,00 |
| Gymnázium A. Bernoláka - projektové práce a realizácia zateplenia školy |  | 350 000,00 |
| SPŠS Fajnorovo nábrežie - vybudovanie krytej telocvične | vypracovanie realizačného projektu | 50 000,00 |
| Gymnázium Karola Štúra - projektové práca a realizácia zateplenia budovy (fasáda, strecha, výmena výplňových konštrukcii, vyregulovanie systému UK) |  | 341 400,00 |
| **SPOLU** |  | **3 985 689,10** |

**B. s p l n o m o c ň u j e**

predsedu Bratislavského samosprávneho kraja v zmysle § 11 ods. 2. písm. d) zákona č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov:

B.1. upresňovať v priebehu roka rozpočet na rok 2017 v rámci hlavnej kategórie ekonomickej klasifikácie a v rámci programu medzi podprogramami a prvkami,

B.2. rozpočet na rok 2017 **Podprogramu** **1.3: Územné plánovanie, GIS, ŽP, stratégia a riadenie projektov, Podprogramu 3.3: Majetok - investície, údržba, Programu 4: Cestovný ruch, Programu 6: Komunikácie**, **Programu** **7: Doprava, Podprogramu 8.9: Ostatné výdavky na školstvo, Podprogramu 10.1: Manažment kultúry, kultúrne podujatia a ich marketing, Podprogramu 11.3: Poradenstvo a manažment sociálnej infraštruktúry, Programu 12: Zdravotníctvo a Programu** **13: Administratíva** presúvať v priebehu rozpočtového roka podľa potreby na ostatné programy, podprogramy a prvky, a to do výšky 10% rozpočtu príslušného programu,

B.3. v súlade s § 10 a § 14 ods. 2 písm. a) zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov realizovať v priebehu rozpočtového roka presuny rozpočtovaných prostriedkov v rámci schváleného rozpočtu, pričom sa nemenia celkové príjmy a celkové výdavky, t. j. **realizovať presuny medzi bežnými a kapitálovými výdavkami v rámci Podprogramu 1.1: Výkon funkcie predsedu, podpredsedov a poslancov zastupiteľstva BSK, v rámci Podprogramu 1.3: Územné plánovanie, GIS, ŽP, stratégia a riadenie projektov, v rámci Podprogramu 3.3: Majetok – investície, údržba, v rámci programu 4: Cestovný ruch, v rámci Programu 6: Komunikácie,** **v rámci** **Podprogramu 7.3: Bratislavská integrovaná doprava, v rámci Prvku 8.9.2: Ostatné výdavky na originálne kompetencie, v rámci Podprogramu 10.1: Manažment kultúry, kultúrne podujatia a ich marketing, v rámci Programu 11: Sociálne zabezpečenie, v rámci Programu 9: Šport a v rámci Programu 14: Podpora verejného života v regióne,** podľa potreby tak, aby bolo zabezpečené, že bežný rozpočet bude vyrovnaný alebo prebytkový,

B.4. v prípade priaznivého vývoja dane z príjmov fyzických osôb navýšiť rozpočet Bratislavského samosprávneho kraja v roku 2017 v časti daňové príjmy a v rovnakej výške **v Podprograme 1.3: Územné plánovanie, GIS, ŽP, stratégia a riadenie projektov, 3.3.: Majetok – údržba, investície**, alebo v **Programe 6: Komunikácie**.

**C. u k l a d á**

riaditeľovi Úradu Bratislavského samosprávneho kraja:

zabezpečiť rozpis schváleného rozpočtu na rozpočtové organizácie a príspevkové organizácie v zriaďovateľskej pôsobnosti Bratislavského samosprávneho kraja.

T: február 2017

D ô v o d o v á s p r á v a

Návrh rozpočtu BSK na roky 2017 – 2019 je zostavený v zmysle ustanovení zákona   
č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov a zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov (ďalej len zákon č. 583/2004 Z. z.).

Rozpočet BSK na rok 2017 je navrhnutý ako vyrovnaný s tým, že bežný rozpočet je prebytkový a schodok kapitálového rozpočtu je vyrovnaný príjmovými finančnými operáciami. V príjmových finančných operáciách je uvažované s prostriedkami rezervného fondu a účelovo určenými prostriedkami zo štátneho rozpočtu poskytnutými v roku 2016.

Rozpočtová politika BSK na roky 2017 - 2019 bola koncipovaná so zreteľom na hlavné poslanie BSK, ktorým je skvalitnenie života a poskytovaných služieb obyvateľstvu kraja cestou investičnej výstavby a rekonštrukcie majetku (infraštruktúra a objekty v oblasti vzdelávania, sociálnej pomoci a kultúry).

V Rozpočte BSK na roky 2017 - 2019 sú deklarované nasledovné priority a ciele rozpočtu:

* realizácia investičných projektov z prostriedkov EÚ, rozpočtové zabezpečenie spolufinancovania rozpracovaných investičných projektov z prostriedkov EÚ,
* realizácia obnovy a zveľaďovania majetku BSK cestou technického zhodnotenia a rekonštrukcií objektov za účelom znižovania spotreby energie, (rekonštrukcia vonkajších a vnútorných priestorov školských, sociálnych zariadení a zariadení kultúry) vo vlastníctve BSK,
* realizácia infraštruktúry zariadení stredných odborných škôl (COVP) s cieľom posilnenia systému odborného vzdelávania a uplatnenia žiakov škôl v praxi,
* prechod z inštitucionálnej na komunitnú starostlivosť s cieľom vytvorenia a zabezpečenia podmienok pre nezávislý a slobodný život pre seniorov, odkázaných na pomoc spoločnosti ako aj pre občanov so zdravotným postihnutím,
* rekonštrukcia a modernizácia regionálnych ciest II. a III. triedy,
* plnenie úloh z titulu dlhovej služby (realizovanie splátok istín a úrokov z prijatých úverov).

Takto zostavený Rozpočet BSK na roky 2017 - 2019 možno považovať za rozvojový plán smerujúci k investičnému rastu v regióne a skvalitneniu života jeho obyvateľov.

Rozpočet BSK na rok 2017 je záväzný a rozpočet na nasledujúce dva roky má informatívny charakter. Spracovaný je vo forme programového rozpočtu, v ktorom sú prezentované zámery a ciele, na ktoré plánuje kraj čerpať výdavky z rozpočtu.

Riziká rozpočtu s možným dopadom na príjmovú aj výdavkovú stranu rozpočtu:

* neplnenie prognózovaných daňových príjmov (daň z PFO),
* neplnenie plánovaných kapitálových príjmov z predaja prebytočného majetku BSK,
* nedostatočné čerpanie prostriedkov z EÚ pri projektoch spolufinancovaných z EÚ (napr. nepresné formuláre z ministerstiev, časté zmeny v procese realizácie výzvy na predkladanie projektov, zdĺhavý proces schvaľovania žiadosti o NFP, pozastavenie platieb),
* neočakávané legislatívne zmeny zákonov, ktoré majú priamy dopad na výdavky rozpočtu, a nebudú kryté plánovanými rozpočtovými príjmami,
* pokles žiakov na školách, a tým aj pokles príjmov z normatívu na žiaka,
* mimoriadne škodové udalosti,
* zásadné zmeny vo vývoji makroekonomických ukazovateľov, a pod..

**Stanoviská komisií Zastupiteľstva BSK**

k materiálu **Návrh rozpočtu Bratislavského samosprávneho kraja na roky 2017 – 2019**

| **Názov komisie** | **Stanovisko komisie k návrhu materiálu** | **Hlasovanie** | **Akcept. / Neakcept.** | **Zapracov. /Nezapracov.** |
| --- | --- | --- | --- | --- |
| **Komisia sociálnych vecí a zdravotníctva** | Členovia KZaSV po prerokovaní materiálu odporúčajú materiál predložiť na rokovanie Z BSK a schváliť ho s doplnením:  1. návrhu investičného plánu – zásobníku projektov RCB a.s. podľa štruktúry návrhu plánu bežných a kapitálových výdavkov v podprograme 3.3,  2. podrobne doplniť v programe 2 v komentári plánované aktivity a predpokladané výdavky,  3. v 8.9.1 a 8.9.2 doplniť komentár,  4. v tabuľke návrhu plánu bežných a kapitálových výdavkov vypustiť v podprograme 3.3, položku č.6 Nemocnica a.s. Malacky zateplenie. | Prítomní: 6  Za: 6  Proti: 0  Zdržal sa: 0  Nehlasoval: 0 | akceptované |  |
| **Komisia majetku, investícií a VO** | Komisia po prerokovaní materiálu odporúča tento predložiť na rokovanie Z BSK a schváliť predložený návrh uznesenia. | Prítomní: 4  Za: 3  Proti: 0  Zdržal sa: 1  Nehlasoval: 0 |  |  |
| **Komisia dopravy** | KD po prerokovaní odporúča Z BSK prerokovať a schváliť predložený materiál v zmysle navrhnutého uznesenia. | Prítomní: 6  Za: 6  Proti: 0  Zdržal sa: 0  Nehlasoval: 0 |  |  |
| **Komisia európskych záležitostí,**  **regionálnej spolupráce a cestovného**  **ruchu** | Prítomní členovia komisie odporúčajú Z BSK prerokovať a schváliť predložený materiál. | Prítomní: 6  Za: 5  Proti: 0  Zdržal sa: 1  Nehlasoval: 0 |  |  |
| **Komisia kultúry** | Komisia po prerokovaní predložený materiál schvaľuje a odporúča Z BSK materiál prerokovať a prijať navrhnuté uznesenie. | Prítomní: 5  Za: 5  Proti: 0  Zdržal sa: 0  Nehlasoval: 0 |  |  |
| **Komisia regionálneho rozvoja, územného**  **plánovania a životného prostredia** | Komisia po prerokovaní materiálu odporúča Z BSK predložený návrh uznesenia schváliť. | Prítomní: 8  Za: 7  Proti: 0  Zdržal sa: 1  Nehlasoval: 0 |  |  |
| **Komisia školstva, športu a mládeže** | Komisia materiál prerokovala, odporúča ho v zmysle návrhu uznesenia predložiť na rokovanie Z BSK. | Prítomní: 6  Za: 6  Proti: 0  Zdržal sa:0  Nehlasoval: 0 |  |  |
| **Finančná komisia** | A.4. plánované investície financované z úverových zdrojoch v prílohe 1 uznesenia a investície kryté z plánovaného predaja prebytočného majetku v roku 2017 uvedené v prílohe 2 uznesenia.  Prerokovanú tabuľku plánu investícií komisia odporúča predložiť na zastupiteľstvo ako samostatný materiál. | Prítomní: 6  Za: 6  Proti: 0  Zdržal sa: 0  Nehlasoval: 0 | akceptované | zapracované |